CELEX: C2004/314/44
Language: da
Date: 2004-12-18 00:00:00
Title: Dom afsagt af Retten i Første Instans den 6. oktober 2004 i sag T-356/02, Vitakraft-Werke Wührmann & Sohn GmbH & Co. KG mod Kontoret for Harmonisering i det Indre Marked (Varemærker og Design) (KHIM) (EF-varemærker — indsigelsessag — ældre figurmærke, der indeholder ordbestanddelen »Krafft« — ansøgning om VITAKRAFT som EF-ordmærke — relativ registreringshindring — reel brug af det ældre varemærke — lighed mellem tegnene — artikel 8, stk. 1, litra b), i forordning (EF) nr. 40/94 — regel 22, stk. 2, i forordning (EF) nr. 2868/95)

18.12.2004   
            
            
               DA
            
            
               Den Europæiske Unions Tidende
            
            
               C 314/17
            
         
      DOM AFSAGT AF RETTEN I FØRSTE INSTANS
   
   den 6. oktober 2004
   i sag T-356/02, Vitakraft-Werke Wührmann & Sohn GmbH & Co. KG mod Kontoret for Harmonisering i det Indre Marked (Varemærker og Design) (KHIM) (1)
   
   (EF-varemærker - indsigelsessag - ældre figurmærke, der indeholder ordbestanddelen »Krafft« - ansøgning om VITAKRAFT som EF-ordmærke - relativ registreringshindring - reel brug af det ældre varemærke - lighed mellem tegnene - artikel 8, stk. 1, litra b), i forordning (EF) nr. 40/94 - regel 22, stk. 2, i forordning (EF) nr. 2868/95)
   (2004/C 314/44)
   Processprog: tysk
   I sag T-356/02, Vitakraft-Werke Wührmann & Sohn GmbH & Co. KG, Bremen (Tyskland), ved Rechtsanwalt U. Sander, mod Kontoret for Harmonisering i det Indre Marked (Varemærker og Design) (KHIM) (befuldmægtigede: A. Apostolakis og G. Schneider), den anden part i sagen for Harmoniseringskontorets appelkammer var Krafft, SA, Andoain (Spanien), ved abogado P. Koch Moreno, angående en påstand om annullation af den afgørelse, der blev truffet af Fjerde Appelkammer ved Harmoniseringskontoret den 4. september 2002 (forenede sager R 506/2000-4 og R 581/2000-4), vedrørende en indsigelsessag mellem Krafft, SA, og Vitakraft-Werke Wührmann & Sohn GmbH & Co. KG, har Retten (Anden Afdeling), sammensat af afdelingsformanden, sammensat af afdelingsformanden, J. Pirrung, og dommerne A.W.H. Meij og N.J. Forwood; justitssekretær: assisterende justitssekretær B. Pastor, den 6. oktober 2004 afsagt dom, hvis konklusion lyder således:
   
               1)
            
            
               Afgørelsen, der blev truffet den 4. september 2002 af Fjerde Appelkammer ved Kontoret for Harmonisering i det Indre Marked (Varemærker og Design) (forenede sager R 506/2000-4 og R 581/2000-4) annulleres, i det omfang appelkammeret har givet intervenienten medhold i klagen til appelkammeret vedrørende varerne »olier og fedtstoffer til industrielle formål, smøremidler, brændstoffer (herunder motordrivmidler) og belysningsstoffer« (klasse 4), og varerne »byggematerialer (ikke af metal), stive rør til bygningsbrug (ikke af metal), asfalt, beg, tjære og bitumen« (klasse 19), som er nævnt i EF-varemærkeansøgningen.
            
         
               2)
            
            
               Harmoniseringskontoret frifindes i øvrigt.
            
         
               3)
            
            
               Hver part bærer sine egne omkostninger.
            
         
      (1)  EFT C 55 af 8.3.2003.